**Թարմացվել է 21․04․2025 թ․**

**Ծառայության նկարագիր**

|  |  |
| --- | --- |
| Անվանում | Ժամանակավոր կացության կարգավիճակի տրամադրում։ |
| Արդյունք | Ծառայության մատուցման արդյունքում օտարերկրացին ստանում է ՀՀ տարածքում օրինական բնակության իրավունք /ժամանակավոր կացության կարգավիճակ/։ |
| Դիմումատու | Ազգությամբ հայ, ՀՀ-ում սովորող, ՀՀ-ում ձեռնարկատիրական գործունեություն իրականացնող,ՀՀ քաղաքացու կամ ՀՀ-ում մշտական կամ հատուկ կացության կարգավիճակ ունեցող օտարերկրացու ամուսին կամ մերձավոր ազգական (ծնող, զավակ, եղբայր, քույր, տատ, պապ, թոռ) հանդիսացող, ՀՀ-ում ժամանակավոր կացության կարգավիճակ ունեցող օտարերկրացու ամուսին, ծնող կամ զավակ հանդիսացող  օտարերկրացին, նրա օրինական ներկայացուցիչը կամ լիազորված անձը։ |
| Ծառայության տեսակ | Ծառայությունը մատուցվում է փաստաթղթերը միգրացիայի և քաղաքացիության ծառայություն ներկայացնելու միջոցով։ |
| Ներկայացման ենթակա տեղեկատվություն | Կացության ժամանակավոր կարգավիճակ ստանալու համար դիմումատուն ներկայացնում է.   1. դիմում, 2. դիմում-հարցաթերթիկ, 3. 3․5 x 4․5 մմ չափսի երեք գունավոր լուսանկար, 4. անձնագիրը, անձնագրի պատճենը և անձնագրի նոտարական կարգով վավերացված հայերեն թարգմանությունը, 5. առողջական վիճակի մասին տեղեկանք, 6. Հայաստանի Հանրապետության քաղաքացի հանդիսանալու հանգամանքը պարզելու համար ներկայացվում են նաև դիմումատուի ծննդյան վկայականի, ծնողների անձնագրերի և ծնողների ամուսնության վկայականի պատճենները, 7. ՀՀ-ում օրինական հիմքով բնակվելը հավաստող փաստաթուղթ` ՀՀ մուտքի վիզա, կացության քարտ, ՀՀ հատուկ անձնագիր, սահմանային վերահսկողություն իրականացնող մարմնի կողմից անձի փաստաթղթում ՀՀ մուտք գործելու մասին կատարված նշումը․ 8. անչափահասի դեպքում ծնողի կամ օրինական ներկայացուցչի անձնագիրը և ազգակցական կապը հաստատող փաստաթուղթը, 9. լիազորված անձի դեպքում լիազորագիրը և լիազորված անձի անձնագիրը, 10. պետական տուրքի վճարման անդորրագիրը(90005162111100) (մինչև 18 տարեկան անձանց դեպքում պետական տուրք չի գանձվում), 11. Հայաստանի Հանրապետությունում կացության կարգավիճակ ստանալու (կացության կարգավիճակը երկարաձգելու) հանգամանքը հիմնավորող փաստաթղթեր.   ա. ազգությամբ հայի դեպքում՝ ազգությամբ հայ լինելը հավաստող փաստաթղթերից որևէ մեկը,  բ. ձեռնարկատիրական գործունեության դեպքում՝ ձեռնարկատիրական գործունեությունը հավաստող փաստաթղթեր,  գ. ՀՀ քաղաքացու կամ ՀՀ-ում հատուկ, մշտական կամ ժամանակավոր կարգավիճակ ունեցող օտարերկրացու մերձավոր ազգականի դեպքում՝ ազգակցական կապը հավաստող փաստաթուղթը, ՀՀ քաղաքացու անձնագիրը, հատուկ անձնագիրը, մշտական կացության քարտը, ժամանակավոր կացության քարտը,  դ. ուսման դեպքում՝ ուսման հանգամանքը հիմնավորող փաստաթուղթը։  Բոլոր օտարալեզու փաստաթղթերը պետք է լինեն օրենքով սահմանված կարգով հաստատված և նոտարական վավերացմամբ հայերեն թարգմանությամբ: |
| Կոնտակտային տվյալներ | Թեժ գիծ ծառայության հեռախոսահամար՝ (Զանգերի կենտրոն) **84-22**  **(010)30-01-59** |
| Գործընթաց | Գործընթացը սկսվում է քաղաքացու կողմից դիմում ներկայացնելուց։ Օրենսդրությամբ նախատեսված փաստաթղթերի ներկայացնելուց հետո աշխատակիցը ստուգում է ներկայացված փաստաթղթերի ամբողջականությունն ու համապատասխանությունը /պահանջվող փաստաթղթերի առկայությունը, ներկայացված փաստաթղթերի համապատասխանությունը/ իրականացնում է համապատասխան ստուգումներ, որից հետո սկսվում է կացության կարգավիճակ տրամադրելու վարույթը: Ժամանակավոր կացության կարգավիճակը տրվում է մինչև 1 տարի ժամկետով՝ յուրաքանչյուր անգամ 1 տարով երկարաձգելու հնարավորությամբ:  Ժամանակավոր կացության կարգավիճակը երկարաձգելու դիմումը պետք է ներկայացվի կարգավիճակի ժամկետը լրանալուց առնվազն 30 օր առաջ: Ժամանակավոր և մշտական կացության կարգավիճակ տալու կամ մերժելու մասին որոշում կայացնում է միգրացիայի և քաղաքացիության բնագավառում պետական կառավարման լիազոր մարմինը՝ դիմումը ներկայացնելու օրվանից 30-օրյա ժամկետում, բացառությամբ սույն օրենքի 15-րդ հոդվածի 1-ին մասի «բ» և «զ.1» կետերի հիմքերով կացության կարգավիճակի տրամադրման դեպքերի:  Վարույթի ավարտին կայացվում է համապատասխան որոշում.   1. մերժման դեպքում մերժման վերաբերյալ որոշումը փոստային առաքման միջոցով ուղարկվում է դիմումատուին, 2. կացության կարգավիճակ տրամադրելու դեպքում տպագրվում է կացության կարգավիճակը հավաստող փաստաթուղթը, որը դիմումատուն հետագայում ստանում է Վազգեն Սարգսյան 3 հասցեում գործող հանրային ծառայությունների միասնական գրասենյակից։ |
| Ծառայության վճար | «Պետական տուրքի մասին» օրենքի 14-րդ հոդվածի համաձայն պետական տուրքը կազմում է **105 000 ՀՀ դրամ,** ՀՀ հանրակրթական և մասնագիտական ուսումնական հաստատություններում սովորողների և աշխատողների /մանկավարժ, դասախոս/ մերձավոր ազգականների դեպքում՝ **42 000 ՀՀ դրամ,** ԱՄՆ քաղաքացիների դեպքում՝ **85 000 ՀՀ դրամ,** հինգ տարվա ընթացքում կրկին տալու կամ երկարացնելու դեպքում՝ **1000-ական ՀՀ դրամ։** |
| Վճարում | Ծառայության դիմաց վճարումը ներկայումս իրականացվում է ինչպես POS-տերմինալների միջոցով, այնպես էլ բանկում։ |
| Կարգավորումներ | «Օտարերկրացիների մասին» օրենք,  ՀՀ կառավարության 07․02․2008թ-ի թիվ 134-Ն որոշում,  «Պետական տուրքի մասին» օրենք,  ՀՀ կառավարության 29․03․2019թ-ի թիվ 300-Ն որոշում։ |
| Բողոքարկման ընթացակարգ | Քաղաքացին բողոք ներկայացնում է վերադասության կարգով՝ գրավոր, ինչպես նաև դատական կարգով՝ օրենսդրությամբ սահմանված ժամկետներում։ |